SAMART วางเป้ารายได้ปี 62 โตแตะ 2 หมื่นลบ. เล็งส่ง “สามารถทรานโซลูชั่น” เข้าตลาดฯปี 63
SAMART วางเป้ารายได้ปี 62 โตแตะ 2 หมื่นลบ. เล็งส่ง “สามารถทรานโซลูชั่น” เข้าตลาดฯปี 63
31 ม.ค. 2562

นายวัฒน์ชัย วิไลลักษณ์ กรรมการผู้จัดการใหญ่ บริษัท สามารถคอร์ปอเรชั่น จำกัด (มหาชน) หรือ SAMART กล่าวว่า บริษัทมั่นใจว่าปีนี้จะสามารถพลิกกลับมามีกำไรสุทธิจากปีก่อนที่คาดว่าจะมีผลขาดทุนสุทธิ แต่จะอยู่ในระดับลดลงจากปี 60 ที่ขาดทุนสุทธิ 947.96 ล้านบาท พร้อมตั้งเป้ารายได้ปี 62 เติบโตมาที่ 2 หมื่นล้านบาท ซึ่งปีนี้จะเป็นปีแห่งการพลิกฟื้นธุรกิจองค์กร
โดยในส่วนของ บริษัท สามารถ ดิจิตอล จำกัด (SDC) คาดว่าปีนี้จะพลิกฟื้นธุรกิจได้ดีหลังจากปรับโครงสร้างและขยายโอกาสสู่ธุรกิจใหม่ ๆ และตั้งเป้ารายได้ที่ 4 พันล้านบาท ขณะที่ บริษัท สามารถ เทเลคอม จำกัด (มหาชน) หรือ SAMTEL ตั้งเป้ารายได้ปีนี้ที่ 1 หมื่นล้านบาท และมีงานในมือ (Backlog) กว่า 1.4 หมื่นล้านบาท พร้อมเตรียมร่วมประมูลงานใหม่เพิ่มเติม ด้าน บริษัท วันทูวัน คอนแทคส์ (OTO) ตั้งเป้ารายได้ 1 พันล้านบาท โดยยังเน้นลูกค้าภาครัฐเป็นหลัก ส่วนภาคเอกชนมุ่งเน้นไปที่กลุ่มธนาคารและกลุ่มธุรกิจประกัน
สำหรับบริษัท สามารถทรานโซลูชั่น จำกัด มีแผนจะเข้าจดทะเบียนในตลาดหลักทรัพย์แห่งประเทศไทยในปี 63 เพื่อขยายธุรกิจไปยังประเทศเพื่อนบ้าน